ddrg/super_eurlex huggingface dataset:
Απόφαση του Συμβουλίου

της 16ης Ιουλίου 2001

που καταργεί την απόφαση 1999/74/ΚΕΠΠΑ περί εφαρμογής της κοινής δράσης 97/288/ΚΕΠΠΑ όσον αφορά τη χρηματοδότηση συστήματος επικοινωνιών όλων των μελών της ομάδας πυρηνικών προμηθευτών τα οποία δεν είναι μέλη της Ευρωπαϊκής Ένωσης

(2001/543/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,

την κοινή δράση 97/288/ΚΕΠΠΑ σχετικά με τη συμβολή της Ευρωπαϊκής Ένωσης στην επαύξηση της διαφάνειας των ελέγχων των εξαγωγών πυρηνικού υλικού(1),

Εκτιμώντας τα ακόλουθα:

(1) Στις 25 Ιανουαρίου 1999 το Συμβούλιο ενέκρινε την απόφαση 1999/74/ΚΕΠΠΑ σχετικά με τη χρηματοδότηση συστήματος επικοινωνιών όλων των μελών της ομάδας πυρηνικών προμηθευτών τα οποία δεν είναι μέλη της Ευρωπαϊκής Ένωσης(2), προκειμένου να εφαρμοσθεί η κοινή δράση 97/288/ΚΕΠΠΑ μέσω της χρηματοδότησης ασφαλούς τηλεομοιοτυπικού/τηλεφωνικού συστήματος για τους εταίρους της ομάδας πυρηνικών προμηθευτών (NSG) που δεν είναι μέλη της Ευρωπαϊκής Ένωσης και για το σημείο επαφής NSG, το οποίο θα είναι πλήρως συμβατό με το σύστημα που χρησιμοποιείται στην Ευρωπαϊκή Κοινότητα.

(2) Στις 15 Μαΐου 2001, η Επιτροπή ενημέρωσε το Συμβούλιο ότι ελλείψει ενδιαφέροντος των ενδιαφερομένων χωρών είναι αδύνατον να εφαρμοσθεί η προσφορά της Ευρωπαϊκής Ένωσης που αφορά το ασφαλές τηλεομοιοτυπικό/τηλεφωνικό σύστημα σύμφωνα με την απόφαση 1999/74/ΚΕΠΠΑ.

(3) Το συνολικό ποσό που ζητά ο προμηθευτής για τις προπαρασκευαστικές εργασίες που έχουν ήδη διεξαχθεί σύμφωνα με το συμβόλαιο ανέρχεται σε 41133,75 ευρώ.

(4) Η διαχείριση των εκκρεμών δαπανών βάσει της απόφασης 1999/74/ΚΕΠΠΑ υπόκειται στις κοινοτικές δημοσιονομικές διαδικασίες και κανόνες.

(5) Ως εκ τούτου, η απόφαση 1999/74/ΚΕΠΠΑ θα πρέπει να καταργηθεί,

ΑΠΟΦΑΣΙΖΕΙ:

Άρθρο 1

Η απόφαση 1999/74/ΚΕΠΠΑ καταργείται.

Άρθρο 2

Η παρούσα απόφαση παράγει αποτελέσματα από την ημερομηνία της έκδοσεώς της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 16 Ιουλίου 2001.

Για το Συμβούλιο

Ο Πρόεδρος

L. Michel

(1) ΕΕ L 120 της 12.5.1997, σ. 1.

(2) ΕΕ L 23 της 30.1.1999, σ. 4.
Απόφαση της Επιτροπής

της 23ης Μαΐου 2001

για την απογραφή του δυναμικού της αμπελουργικής παραγωγής που υποβλήθηκε από την Ισπανία σύμφωνα με τον κανονισμό (ΕΚ) αριθ. 1493/1999 του Συμβουλίου

[κοινοποιηθείσα υπό τον αριθμό Ε(2001) 1466]

(Το κείμενο στην ισπανική γλώσσα είναι το μόνο αυθεντικό)

(2001/425/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε από τον κανονισμό (ΕΚ) αριθ. 2826/2000(2), και ιδίως το άρθρο 23 παράγραφος 4,

Εκτιμώντας τα ακόλουθα:

(1) Ο κανονισμός (ΕΚ) αριθ. 1493/1999 προβλέπει στο άρθρο 16 την υποβολή της απογραφής του δυναμικού της αμπελουργικής παραγωγής. Η απογραφή αυτή πρέπει να υποβληθεί πριν από την πρόσβαση στα μέτρα ρυθμίσεως των εκτάσεων που φυτεύτηκαν παρανόμως, πριν από την αύξηση των δικαιωμάτων φυτεύσεως καθώς και πριν από την στήριξη για την αναδιάρθρωση και τη μετατροπή.

(2) Ο κανονισμός (ΕΚ) αριθ. 1227/2000 της Επιτροπής, της 31ης Μαΐου 2000, για τον καθορισμό εφαρμογής του κανονισμού (ΕΚ) αριθ. 1493/1999 του Συμβουλίου, σχετικά με το δυναμικό παραγωγής(3), στο άρθρο 19 προβλέπει τις λεπτομέρειες των πληροφοριών που πρέπει να περιέχονται στην απογραφή.

(3) Με επιστολές που απηύθηνε στην Επιτροπή στις 20 Σεπτεμβρίου 2000 και στις 28 φεβρουαρίου 2001, η Ισπανία κοινοποίησε τις πληροφορίες που αναφέρονται στο άρθρο 16 του κανονισμού (ΕΚ) αριθ. 1493/1999. Από την εξέταση των πληροφοριών αυτών διαπιστώθηκε ότι η Ισπανία κατάρτισε την απογραφή.

(4) Η παρούσα απόφαση δεν συνεπάγεται την αναγνώριση, από την Επιτροπή, της ακρίβειας των περιλαμβανομένων στην απογραφή στοιχείων ή το συμβιβαστό της αναφερόμενης στην απογραφή νομοθεσίας με το κοινοτικό δίκαιο. Δεν προδικάζει οποιαδήποτε ενδεχόμενη απόφαση της Επιτροπής επί των σημείων αυτών.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρησης οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή διαπιστώνει ότι η Ισπανία έχει καταρτίσει την απογραφή που αναφέρεται στο άρθρο 16 του κανονισμού (ΕΚ) αριθ. 1493/1999.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 23 Μαΐου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 328 της 23.12.2000, σ. 2.

(3) ΕΕ L 143 της 16.6.2000, σ. 1.
Απόφαση του Συμβουλίου

της 7ης Μαΐου 2001

σχετικά με την προσαρμογή των χορηγούμενων αποζημιώσεων στα τακτικά μέλη της Οικονομικής και Κοινωνικής Επιτροπής καθώς και στους αναπληρωτές τους

(2001/368/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258 τέταρτη παράγραφο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166 τέταρτο εδάφιο,

το αίτημα της Οικονομικής και Κοινωνικής Επιτροπής της 15ης Μαρτίου 2001,

Εκτιμώντας τα ακόλουθα:

(1) Πρέπει να προσαρμοστούν τα ποσά των ημερήσιων αποζημιώσεων που καταβάλλονται στα μέλη της Οικονομικής και Κοινωνικής Επιτροπής καθώς και στους αναπληρωτές, τα οποία καθορίστηκαν με την απόφαση 81/121/ΕΟΚ του Συμβουλίου(1).

(2) Θα πρέπει να προβλεφθεί ότι τα ποσά των ημερήσιων αποζημιώσεων θα μπορούν να αναθεωρηθούν με την παρέλευση ενός έτους, με βάση την τήρηση της αρχής που επιθυμεί το Συμβούλιο, για επιστροφές που βασίζονται στις πραγματικές δαπάνες και όχι σε μηχανισμούς κατ' αποκοπήν.

(3) Θα πρέπει να επιτραπεί στην Οικονομική και Κοινωνική Επιτροπή να καθορίζει το ποσό των αποζημιώσεων των εμπειρογνωμόνων,

ΑΠΟΦΑΣΙΖΕΙ:

Άρθρο 1

Το άρθρο 2 της απόφασης 81/121/ΕΟΚ αντικαθίσταται από το ακόλουθο κείμενο: "1. Η ημερήσια αποζημίωση για κάθε ημέρα ταξιδίου ανέρχεται σε:

- 120 ευρώ για τα μέλη και τα αναπληρωματικά μέλη.

2. Η ημερήσια αποζημίωση για κάθε ημέρα συνεδρίασης ανέρχεται σε:

- 181 ευρώ για τα μέλη και τα αναπληρωματικά μέλη.

3. Σε περίπτωση που ο δικαιούχος προσκομίσει ικανοποιητική απόδειξη ότι επιβαρύνθηκε με τα έξοδα διανυκτέρευσης στον τόπο εργασίας, χορηγείται πρόσθετη ημερήσια αποζημίωση 25 ευρώ".

Άρθρο 2

Το Συμβούλιο μπορεί να αναθεωρήσει τα ποσά που προβλέπονται στο άρθρο 1 της παρούσας απόφασης, βάσει έκθεσης που υποβάλλεται από την Οικονομική και Κοινωνική Επιτροπή από την 1η Μαΐου 2002.

Άρθρο 3

Η παρούσα απόφαση παράγει αποτελέσματα την 1η Μαΐου 2001.

Λήγει στις 31 Δεκεμβρίου 2002.

Βρυξέλλες, 7 Μαΐου 2001.

Για το Συμβούλιο

Ο Πρόεδρος

B. Ringholm

(1) ΕΕ L 67 της 12.3.1981, σ. 29· απόφαση όπως τροποποιήθηκε τελευταία από την απόφαση 95/358/ΕΚ, Ευρατόμ του Συμβουλίου (ΕΕ L 205 της 31.8.1995, σ. 38).
Απόφαση της Επιτροπής

της 15ης Μαΐου 2001

για τον καθορισμό του ανώτατου ποσού της ενίσχυσης που χορηγείται στην ιδιωτική αποθεματοποίηση ελαιολάδου στο πλαίσιο του τέταρτου επιμέρους διαγωνισμού που προβλέπεται από τον κανονισμό (ΕΚ) αριθ. 327/2001

[κοινοποιηθείσα υπό τον αριθμό Ε(2001) 1235]

(Τα κείμενα στην ισπανική και ελληνική γλώσσα είναι τα μόνα αυθεντικά)

(2001/386/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 12α,

Εκτιμώντας τα ακόλουθα:

(1) Σύμφωνα με τον κανονισμό (ΕΚ) αριθ. 327/2001 της Επιτροπής, της 16ης Φεβρουαρίου 2001, σχετικά με την έγκριση σύναψης συμβάσεων ιδιωτικής αποθεματοποίησης για το ελαιόλαδο και την προκήρυξη διαγωνισμού περιορισμένης διάρκειας για τις σχετικές ενισχύσεις(3), στους οργανισμούς που προβλέπονται στο άρθρο 1 του εν λόγω κανονισμού επιτρέπεται να συνάψουν συμβάσεις ιδιωτικής αποθεματοποίησης για το παρθένο και το εξαιρετικά παρθένο ελαιοόλαδο που τίθενται σε εμπορία από αυτούς.

(2) Προκηρύσσεται διαγωνισμός περιορισμένης διάρκειας. Προκηρύσσονται τέσσερις επιμέρους διαδοχικοί διαγωνισμοί από την 1η Μαρτίου 2001. Ο πρώτος επιμέρους διαγωνισμός περιοριζόταν στις ομάδες παραγωγών και στις ενώσεις των ομάδων αυτών που προβλέπονται από το άρθρο 12α πρώτο εδάφιο δεύτερη φράση του κανονισμού αριθ. 136/66/ΕΟΚ. Οι τρεις επόμενοι επιμέρους διαγωνισμοί προκηρύσσονται για όλους τους εγκεκριμένους εμπορευόμενους που αναφέρονται στα άρθρο 3, παράγραφος 1 του κανονισμού (ΕΚ) αριθ. 2768/98 της Επιτροπής, της 21ης Δεκεμβρίου 1998, σχετικά με το καθεστώς χορήγησης ενισχύσεων για την ιδιωτική αποθεματοποίηση ελαιολάδου(4).

(3) Στο άρθρο 12α του κανονισμού αριθ. 136/66/ΕΟΚ προβλέπεται η χορήγηση ενίσχυσης για την υλοποίηση των συμβάσεων αποθεματοποίησης. Λόγω των προσφορών που έγιναν στον τέταρτο επιμέρους διαγωνισμό και λαμβάνοντας υπόψη τις δυνατότητες να συμβάλλουμε σημαντικά στην ομαλοποίηση της αγοράς, πρέπει να καθοριστεί το ποσό ενίσχυσης.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον τέταρτο επιμέρους διαγωνισμό που προβλέπεται στο άρθρο 3 του κανονισμού (ΕΚ) αριθ. 327/2001, το ανώτατο ποσό της ενίσχυσης που αναφέρεται στο άρθρο 12α του κανονισμού αριθ. 136/66/ΕΟΚ καθορίζεται ως εξής:

Παρθένο ελαιόλαδο ή εξαιρετικά παρθένο ελαιόλαδο:

- στην Ισπανία: 1,22 ευρώ/1000 χιλιόγραμμα,

- στην Ελλάδα: 1,22 ευρώ/1000 χιλιόγραμμα.

Άρθρο 2

Η παρούσα απόφαση απευθύνεται στο Βασίλειο της Ισπανίας και στην Ελληνική Δημοκρατία.

Βρυξέλλες, 15 Μαΐου 2001.

Για την Επιτροπή

Franz Fischler

Μέλος της Επιτροπής

(1) ΕΕ 172 της 30.9.1966, σ. 3025/66.

(2) ΕΕ L 328 της 23.12.2000, σ. 2.

(3) ΕΕ L 48 της 17.2.2001, σ. 9.

(4) ΕΕ L 346 της 22.12.1998, σ. 14.
Απόφαση του Συμβουλίου

της 19ης Μαρτίου 2001

σχετικά με την υπογραφή συμφωνίας μεταξύ της Ευρωπαϊκής Κοινότητας και της Δημοκρατίας της Βουλγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών

(Κείμενο που παρουσιάζει ενδιαφέρον για τον ΕΟΧ)

(2001/265/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 71 και 93 σε συνδυασμό με το άρθρο 300 παράγραφος 3 δεύτερο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Η σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Βουλγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών (εφεξής καλούμενη "συμφωνία"), προσφέρει ένα κατάλληλο μέσο για περαιτέρω ανάπτυξη των σχέσεων στο πεδίο των μεταφορών μεταξύ των συμβαλλομένων μερών.

(2) Η σύναψη της συμφωνίας συμβάλλει στην ομαλή λειτουργία της εσωτερικής αγοράς διότι θα προωθήσει τη διαμετακομιστική κυκλοφορία μέσω της Δημοκρατίας της Βουλγαρίας στις εσωτερικές μεταφορές μεταξύ Ελλάδας και των υπολοίπων κρατών μελών και, επομένως, θα επιτρέψει να διεξάγεται το ενδοκοινοτικό εμπόριο με το λιγότερο δυνατό κόστος για το κοινό εν γένει και να μειωθούν στο ελάχιστο τα διοικητικά και τεχνικά εμπόδια που το επηρεάζουν.

(3) Η σύναψη της συμφωνίας προωθεί τις συνδυασμένες μεταφορές με σκοπό να προστατευθεί το περιβάλλον.

(4) Η συμφωνία θα πρέπει να εγκριθεί εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Βουλγαρίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 19 της συμφωνίας.

Άρθρο 3

Η Επιτροπή, επικουρούμενη από αντιπροσώπους των μελών του Συμβουλίου, εκπροσωπεί την Κοινότητα στην επιτροπή μεταφορών Κοινότητας/Βουλγαρίας, που συγκροτείται δυνάμει του άρθρου 13 της συμφωνίας (εφεξής καλούμενη "επιτροπή").

Η θέση την οποία λαμβάνει η Κοινότητα στην επιτροπή εγκρίνεται από το Συμβούλιο με ειδική πλειοψηφία κατόπιν προτάσεως της Επιτροπής. Το Συμβούλιο αποφασίζει με απλή πλειοψηφία όταν η απόφαση την οποία προτίθεται να λάβει η επιτροπή αφορά τον εσωτερικό της κανονισμό.

Οι αποφάσεις της επιτροπής δημοσιεύονται στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Μαρτίου 2001.

Για το Συμβούλιο

M. Winberg

Ο Πρόεδρος

(1) ΕΕ C 89 Ε της 28.3.2000, σ. 35.

(2) Γνώμη που διατυπώθηκε στις 25.10.2000 (δεν έχει ακόμα δημοσιευθεί στην Επίσημη Εφημερίδα).
Απόφαση του Συμβουλίου

της 12ης Μαρτίου 2001

για το διορισμό ενός αναπληρωματικού μέλους από την Αυστρία στην Επιτροπή των Περιφερειών

(2001/222/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση της κας Brigitte EDERER, η οποία γνωστοποιήθηκε στο Συμβούλιο στις 6 Φεβρουαρίου 2001, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

έχοντας υπόψη την πρόταση της αυστριακής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Sepp RIEDER διορίζεται αναπληρωματικό μέλος της Επιτροπής των Περιφερειών, σε αντικατάσταση της κας Brigitte EDERER, για το υπόλοιπο της θητείας της, δηλαδή έως τις 25 Ιανουαρίου 2002.

Βρυξέλλες, 12 Μαρτίου 2001.

Για το Συμβούλιο

Ο Πρόεδρος

B. Ringholm

(1) ΕΕ L 28 της 4.2.1998, σ. 19.
Απόφαση της Επιτροπής

της 26ης Μαρτίου 2001

για τον καθορισμό του ανώτατου ποσού της ενίσχυσης που χορηγείται στην ιδιωτική αποθεματοποίηση ελαιολάδου στο πλαίσιο του πρώτου επιμέρους διαγωνισμού που προβλέπεται από τον κανονισμό (ΕΚ) αριθ. 327/2001

[κοινοποιηθείσα υπό τον αριθμό Ε(2001) 823]

(Τα κείμενα στην ισπανική και ελληνική γλώσσα είναι τα μόνα αυθεντικά)

(2001/249/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 12α,

Εκτιμώντας τα ακόλουθα:

(1) Σύμφωνα με τον κανονισμό (ΕΚ) αριθ. 327/2001 της Επιτροπής, της 16ης Φεβρουαρίου 2001, σχετικά με την έγκριση σύναψης συμβάσεων ιδιωτικής αποθεματοποίησης για το ελαιόλαδο και την προκήρυξη διαγωνισμού περιορισμένης διάρκειας για τις σχετικές ενισχύσεις(3), στους οργανισμούς που προβλέπονται στο άρθρο 1 του εν λόγω κανονισμού επιτρέπεται να συνάψουν συμβάσεις ιδιωτικής αποθεματοποίησης για το παρθένο και το εξαιρετικά παρθένο ελαιόλαδο που τίθεται σε εμπορία από αυτούς.

(2) Προκηρύσσεται διαγωνισμός περιορισμένης διάρκειας. Προκηρύσσονται τέσσερις επιμέρους διαδοχικοί διαγωνισμοί από την 1η Μαρτίου 2001. Ο πρώτος επιμέρους διαγωνισμός περιορίζεται στις ομάδες παραγωγών και στις ενώσεις των ομάδων αυτών που προβλέπονται από το άρθρο 12α πρώτο εδάφιο δεύτερη φράση του κανονισμού αριθ. 136/66/ΕΟΚ.

(3) Στο άρθρο 12α του κανονισμού αριθ. 136/66/ΕΟΚ, προβλέπεται η χορήγηση ενίσχυσης για την υλοποίηση των συμβάσεων αποθεματοποίησης. Λόγω των προσφορών που έγιναν στον πρώτο επιμέρους διαγωνισμούς και λαμβάνοντας υπόψη τις δυνατότητες να συμβάλλουμε σημαντικά στην ομαλοποίηση της αγοράς, πρέπει να καθορισθεί το ποσό της εν λόγω ενίσχυσης.

(4) Δεν υποβλήθηκαν προσφορές στην Ελλάδα γι' αυτόν τον πρώτο επιμέρους διαγωνισμό.

(5) Το μέτρο που προβλέπεται στην παρούσα απόφαση είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον πρώτο επιμέρους διαγωνισμό που προβλέπεται στο άρθρο 3 του κανονισμού (ΕΚ) αριθ. 327/2001, το ανώτατο ποσό της ενίσχυσης που αναφέρεται στο άρθρο 12α του κανονισμού αριθ. 136/66/ΕΟΚ καθορίζεται ως εξής:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στο Βασίλειο της Ισπανίας και στην Ελληνική Δημοκρατία.

Βρυξέλλες, 26 Μαρτίου 2001.

Για την Επιτροπή

Franz Fischler

Μέλος της Επιτροπής

(1) ΕΕ 172 τις 30.9.1966, σ. 3025/66.

(2) ΕΕ L 328 της 23.12.2000, σ. 2.

(3) ΕΕ L 48 της 17.2.2001, σ. 9.
Απόφαση της Επιτροπής

της 27ης Δεκεμβρίου 2000

για τροποποίηση για τέταρτη φορά, της απόφασης 1999/467/ΕΚ για την θέσπιση καθεστώτος επισήμως απαλλαγμένων από τη φυματίωση αγελών βοοειδών σε ορισμένα κράτη μέλη ή περιφέρειες κρατών μελών

[κοινοποιηθείσα υπό τον αριθμό Ε(2000) 4144]

(Κείμενο που παρουσιάζει ενδιαφέρον για τον ΕΟΧ)

(2001/26/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 2000/20/ΕΚ(2), και ιδίως το παράρτημα Α τμήμα Ι σημείο 4,

Εκτιμώντας τα ακόλουθα:

(1) Η απόφαση 1999/467/ΕΚ της Επιτροπής, της 15ης Ιουλίου 1999, για τη θέσπιση καθεστώτος επισήμως απαλλαγμένων από τη φυματίωση αγελών βοοειδών σε ορισμένα κράτη μέλη ή περιφέρειες κρατών μελών και την κατάργηση της απόφασης 97/76/ΕΚ(3), όπως τροποποιήθηκε τελευταία από την απόφαση 2000/694/ΕΚ(4), αποδίδει το καθεστώς αυτό σε ορισμένα κράτη μέλη και περιφέρειες κρατών μελών.

(2) Οι αρμόδιες αρχές της Γαλλίας υπέβαλαν στην Επιτροπή υλικό τεκμηρίωσης με το οποίο επιδεικύεται η συμμόρφωση προς όλους τους όρους που προβλέπονται στο παράρτημα Α τμήμα Ι σημείο 4 της οδηγίας 64/432/ΕΟΚ και ειδικότερα ότι, όπως υπολογίζεται στις 31 Δεκεμβρίου κάθε ημερολογιακού έτους, πλέον του 99 % των αγελών βοοειδών στη Γαλλία χαρακτηρίζονται επίσημα ως απαλλαγμένα φυματίωσης για κάθε έτος κατά τη διάρκεια των έξι διαδοχικών παρελθόντων ετών και ότι η καταχώρηση σε βάση δεδομένων η οποία συγκροτήθηκε το Δεκέμβριο του 1999 δίδει τη δυνατότητα παρακολούθησης βοοειδών τα οποία έχουν ταυτοποιηθεί σύμφωνα με την κοινοτική νομοθεσία.

(3) Κατόπιν των ανωτέρω κρίνεται σκόπιμο να κηρυχθεί η Γαλλία επισήμως απαλλαγμένη φυματίωσης κατά τις διατάξεις της προαναφερομένης οδηγίας.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 1999/467/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 27 Δεκεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64.

(2) ΕΕ L 163 της 4.7.2000, σ. 35.

(3) ΕΕ L 181 της 16.7.1999, σ. 36.

(4) ΕΕ L 286 της 11.11.2000, σ. 41.

ΠΑΡΑΡΤΗΜΑ

"ΠΑΡΑΡΤΗΜΑ Ι

Κράτη μέλη κηρυσσόμενα επισήμως ως απαλλαγμένα από φυματίωση βοοειδών:

Δανία

Γερμανία

Γαλλία

Λουξεμβούργο

Κάτω Χώρες

Αυστρία

Φινλανδία

Σουηδία"
Διορθωτικό στην απόφαση 2001/723/ΕΚ της Επιτροπής, της 18ης Ιουλίου 2001, σχετικά με τη νέα κεφαλαιοποίηση της εταιρείας Alitalia

(Επίσημη Εφημερίδα των Ευρωπαϊκών Κοινοτήτων L 271 της 12ης Οκτωβρίου 2001)

Στη σελίδα 35, στην αιτιολογική σκέψη 20, διαγράφεται η τελευταία φράση:

Το αριθμητικό στοιχείο των 750 δισεκατομμυρίων λιρών, για το σύνολο του κόστους αφερεγγυότητας, έγινε εξάλλου αποδεκτό από την Alitalia στο μνημόνιο με τα επιχειρήματά της που έφερε την ημερομηνία της 29ης Μαρτίου 1997 το οποίο υπέβαλε στο Δικαστήριο, στο πλαίσιο της εξέτασης της υπόθεσης Τ-296/97.

Στη σελίδα 36, στην αιτιολογική σκέψη 22:

αντί:

ανερχόταν στο ποσό των 4206 και όχι στο ποσό των 4330 δισεκατομμυρίων λιρών,

διάβαζε:

ανερχόταν στο ποσό των 4179 και όχι στο ποσό των 4550 δισεκατομμυρίων λιρών.
Διορθωτικό στην απόφαση 2001/382/ΕΚ του Συμβουλίου, της 14ης Μαΐου 2001, σχετικά με τη χρηματοδοτική συμμετοχή της Κοινότητας στις δαπάνες για την εφαρμογή ορισμένων μέτρων διαχείρησης αποθεμάτων άκρως μεταναστευτικών ειδών

(Επίσημη Εφημερίδα των Ευρωπαϊκών Κοινοτήτων L 137 της 19ης Μαΐου 2001)

Σελίδα 26, άρθρο 2:

- παράγραφος 3:

αντί: "... πριν από την 1η Αυγούστου 2001 ...",

διάβαζε: "... πριν από την 1 Σεπτεμβρίου 2001 ..."·

- παράγραφος 4:

αντί: "... μέχρι την 1η Μαΐου 2001, το αργότερο.",

διάβαζε: "... μέχρι την 1η Οκτωβρίου 2001, το αργότερο.".
Απόφαση του Συμβουλίου

της 18ης Σεπτεμβρίου 2000

για διορισμό του Προέδρου και μελών του τέταρτου τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)

(2000/C 277/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα(1), και ιδίως τα άρθρα 120 και 131,

τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 11 Ιουλίου 2000,

ΑΠΟΦΑΣΙΖΕΙ:

Άρθρο 1

1. Η κα Christiane HOFFRICHTER-DAUNICHT, που γεννήθηκε στην Frankfurt am Main (Γερμανία), στις 9 Μαΐου 1951, διορίζεται πρόεδρος του τέταρτου τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για διάστημα πέντε ετών.

2. Ο κ. Tomás DE LAS HERAS LORENZO, που γεννήθηκε στην Entrala (Ισπανία), στις 22 Ιουλίου 1951 και η κα Kathleen Francesca LEE, που γεννήθηκε στο Λονδίνο (Ηνωμένο Βασίλειο), στις 10 Οκτωβρίου 1949, διορίζονται μέλη του τέταρτου τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για διάστημα πέντε ετών.

Άρθρο 2

Η ημερομηνία, κατά την οποία αρχίζει να υπολογίζεται η αναφερόμενη στο άρθρο 1 παράγραφοι 1 και 2, πενταετής περίοδος, ορίζεται από το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα).

Βρυξέλλες, 18 Σεπτεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 11 της 14.1.1994, σ. 1.